**Сабақтың тақырыбы: М. Шаханов «Танакөз» поэмасы және**

 **«Ғашықтық ғаламаты» балладасы**

**Сабақтың мақсаты**: Өмірі туралы білім беру, шығармаларының идеялық-тақырыптық мәнін талдау,өмірмен байланыстыра отырып, , ізгі қасиеттерді бойларына сіңіре білуге ықпал ету; Оқушылардың мәнерлеп оқу, сөйлеу дағдысын қалыптастыру, ойлау қабілеттерін дамыту, адалдыққа ,шыншылдыққа тәрбиелеу..
**Типі:** Аралас
**Түрі:**  Дәстүрлі

**Әдісі:** интерактивті әдіс, сұрақ-жауап, дәлелдеу, талдау, топпен жұмыс, салыстыру,
**Көрнекілігі**: интерактивті тақта, плакаттар, қанатты сөздер, слайд
Оқуға ұсынылған шығармалар: .«Танакөз » поэмасы.«Ғашықтық ғаламаты» балладасы
**Сабақтың барысы:**
**І. Ұйымдастыру кезең**і.а)Оқушылар назарын сабаққа аудару /Кезекшімен сұхбат/

**ІІ. Үй тапсырмасы**: С.Жүнісовтың өмірі мен шығармашылығын берген болатынмын.

***Сәкен Нұрмақұлы Жүнісов****( 1934-2006) жылы 11 ақпанда Көкшетау облысы, Қызылтау ауданы, Кішкенекөл ауылында туған.* ***Қазақстанның Халық жазушысы*** *(1996). Қазақ мемлекеттік университетін бітірген (1957). 1957- 1959 жылдары "Пионер" (қазіргі "Ақ желкен") журналында және 1960-1964 жылдары Қазақ мемлекеттік драма театрында әдебиет бөлімінің меңгерушісі, 1988 жылдан 1991 жылға дейін КСРО Әдеби қоры Қазақ бөлімшесінің директоры, Қазақстан Жазушылар одағының хатшысы болған.****Балаларға*** *арналған алғашқы кітапшасы ("Сонарда") 1959 жылы шықты. Бұдан соң****жас жеткіншектер үшін*** *"Әжем мен емші және дәрігер" (1961), "Кімнің мекені жақсы" (1962), "Сақау бәтеңке" (1983), т.б. кітаптары жарық көрді. "Өшпейтін іздер" повесін (1968), "Жапандағы жалғыз үй" романын жазды (1965; орыс тілінде - 1968). "****Ақан сері"*** *дилогиясы жарық көрді. "Алғашқы вагон" (1982), "****Заманай мен Аманай"*** *(1987) повестерін жазды.***Психологиялық ахуал** ә) топқа бөлу «Достық», «Ғашықтық»

|  |  |  |
| --- | --- | --- |
| **Мұғалімнің іс-әрекеті** | **Тапсырма** | **Оқушы іс-әрекеті** |
| Жеке тұлға ретінде ала отырып өзіндік, дербес ізденуге баулу | М.Шаханов өмірі, шығармашылы..«Танакөз » поэмасы.«Ғашықтық ғаламаты» өлеңі | Өз беттерімен көркем шығарманы оқу,өзін-өзі дамыту |
| Оқушылардың тапсырмалар негізінде жұмысын талқылау | М.Шаханов өскен ортасы, туған жері. шығармашылығы, қайраткерлігі | Спикерлер хабарламасы |
|  | Поэма,өлең құрылысы туралы білімдерін жетілдіру | Іздену, табу, дәлелдеу |
| Проблемалық оқыту  | Көркем шығарманы талдауҚандай оқиға болды? | Негізгі мәселерді бөліп алу. (даралау) |
|  | Қалай болды?(мазмұны) | Бірін-бірі оқыту, кейіпкер іс-әрекеттерін талқылау  |
|  | Кейіпкерлер әлеміЭпиграф ала отырып , ой түйін жасау | Талдау, жинақтау, жоба қорғау |
| Қосымша әдебиеттер | Достық ,махаббат тақырыбындағы шығармалар  | салыстыру |
| Пәнаралық байланыс | Тарих,мәдениет,кино  | Естай ,Қорлан туралы тарихи деректер |
| Кемшіліктерді анықтау, түзету(нені меңгерді)Қорытындылау | Сұрақтар:1. М.Шаханов кім?
2. Жазған сипаттамаға қарай түсіндіріп беріңіздер
 | Білімдерін өздік талдауБерілген ұғымдарды талдайды,өзіндік сыни қөзқарасын білдіреді |

Өткізбеймін ешкімге зорлығымды,

Түсірмеймін ешкімге көлеңкемді

Заманымнан алғанша үлесімді,

Тоқтатпаймын тағдырмен күресімді.-деген, бұл күнде азаматтығы мен поэзиясын күллі әлем мойындаған Мұхтар Шаханов – ұлт тағдыры,тіл жанашыры болып, осындай басын бәйгеге тіккен ұлтжанды ақындардың бірі ғана емес,бірегейі.Қазақстанның халық ақыны, жазушысы, «Түрік халықтары арасынан шыққан ең үздік әлем ақыны» атағының иегері Мұхтар Шахановтың шығармашылығы.

**ІІІ. Жаңа сабақ тақырыбы**: М.Шаханов «Танакөз» поэмасы мен «Ғашықтық ғаламаты» балладасы

**ІҮ.** - Мұхтар ақынның өміріне тоқталайықшы. /слайд арқылы көрсетіледі./

 М.Шаханов туралы әдебиет майталмандары және басқа үлттың жазушы, ақындары да көптеген жақсы пікір айтқан екен.

Ізденіп келдік пе, оқушылар, кәне. /әр оқушы ақын туралы айтылған пікірлерді айтады./

**Мысалы:** Р.Гамзатов,авар ақыны: Мұхтар Шаханов-өзінің адасқақ дүлей дәуірінің белсенді ар-ожданы.

Ш.Айтматов,қырғыз жазушысы:Ол –жаңаша ойлау дүниесінің өрені.Менің пайымдауымша,мұндай өзгеше мән-мазмұнға ие ақын бүгінге дейін күллі Азия әдебиетінде болған жоқ.

С.Елубай,жазушы: Мұхаңды батыр ақын деп білемін.

Д.Исабеков,жазушы: Поэзияның қас шебері,өмірдің қас батыры

**V. «Сандар сөйлейді» ойыны**

1942 ж., 1969 ж., 1984 ж., 1986 ж., 1993-2003 ж.ж., және 40 саны

- .***Ақын поэзиясының бастау алар қайнары –достық пен махаббат***

Президент пе,депутат па ,тракторшы ма,бәрібір,

Бойын рухтан аулақ салса - бәрінің де мәні бір.

Өз халқының тілі, ділі-зор адами парқына ,

Тамыр жалғай алмағандар не сыйламақ халқына?

Бұл қазаққа көз өткен бе,

Тілдің мұңын сөз еткенде,

Кей басшылар нақ бір жылан көргендей боп қалтырар...

Ұлтсыздардың бәрі- рухани мүгедектер, жартылар

Тілін,ұлтын менсінбеуден ол қасқалар бақ табар,

Бар назары материалдық игілікке тоқталар.

Жағымпаздар қолдауымен олар бүгін мақталар,

Ал тарихта «рухын сатқан қарын құлы» боп қалар.

**Мәселелік сұрақтар: Рухани байлық дегенді қалай түсінесіңдер?**

***Жалпы ақын қандай болуы керек?***

***Ақынның шығармаларының басты тақырыптары не?***

**VI. Топтық жұмыс**

**1-топ** «Танакөз» поэмасы. Кейіпкерлері. Композициялық құрылымы

**2-топ** «Ғашықтық ғаламаты» балладасы.Тапсырмалар: Ғашықтық ғаламаты.Өлеңді талдау.Идеясы: Естай мен Қорлан. Өзіндік қөзқарас

|  |  |  |
| --- | --- | --- |
| **Поэманың сюжеттік-комп/қ құрылысы** | **Мазмұны**  | **Поэтикалық тілі (тірек сөздер)**  |
| **Пролог**  | Достық атты қазына аралыИдеясы- достықтың қасиетті қадірін ұғындырады.  | От алып ұшқан адам,мәңгілік бақыт,опасыздар, отсыздар болмайды,Сенім заңы,пенделіктің самалы,бірліктің ақ желкені,Жүрекке жалғандық ұялату, |
| **Басталуы**  | **Екі дос: Мұрат пен автор .****Балалық шақ-боямасыз ақкөңілдер отаны.**Мұрат пен Танакөздің тағдыр талайы ұқсас келгені Мұраттың өз аузынан айтылады. Екі ананың екеуі еркесі болып өскенмен, әке тағдырлары оларға баянды болмаған. Соғыстың отты жорығын кешкен әкелер еліне қайта оралмаған. Бұл аяныш болғанмен, соңында қалар ізгілік бар, ол екі әкенің бір-бірімен тату болып, өмірді ынтызарлықпен өткізген жандар екені.  | Екеуіне ортақ бақыт,Арман бесігі,қарлы шыңдар қол бұлғайтын,екі ананың гүлі,жан досЕкі өмірдің жалғасы,Балаң жылдар елесіБалалық шақ-байтақ ән,Гүл жазира,Балалық шақ-іңкәр дәурен сұңқар тауын шарлаған,Өз көктемін сағынбайтын,аңсамайтын бар ма адам?Танакөзбен көңілді еді ерке бала кез... |
| **Дамуы**  | **Ырым етіп тігілген ақ көйлек.**Ғажап суреттер. Әрі көңілсіздік, әрі өмірге ұшқын шашқан үміт. Әкелерінің жан қиыспас бір-бірінен берілгендерін, тылсымдары өз ұрпақтарына өтіп жатқандай. Мұны жүрек сезімімен ойдың ыстық отымен, жастардың бойына нұрдай құйып тұрған ақын - Мұхтар ғой. Әкелер қадір құрметінің, ананың аялы алақанының өтіп жатқанын өлең жолдарынан көруге болады.Достық арқауын бағыт етіп алған ақын оны отаншылдық бояуына көмкереді. Жаудан ыстық топырағын аянбай қорғаған қос жауынгер - әкелердің қайтпас қайсарлылығын, қажырлылығын сүйсіне жырлайды. Жауға берілместен ақтық қаны қалғанша күрескен азаматтар ерлігін де, елдігін де кейінгі ұрпаққа үлгі етіп, жан тапсырады. Жесір аналардың майдангер әкелерден жетім қалған балаларды әлпештеп тәрбиелеуі тартымды бейнеленеді. **Еңбекпен басталған өмір жолы****Танакөзге арнау**  | Ана мейірімі,шапағаты,сенімі,үмітіАлып ұшқан қыз қиялы,айбарлы есепші,жыланбауыр трактор тіркеушісі,Танакөз –аппақ нұрға бөленген,лаулаған нұр жүзді,Ай тұрды жүзі күлімдеп,ай-ағарған алтын алқадай,Алатау бөркі нұрға жаланған.,аққулар әні мұңдылау.,Махаббат-батылдық |
| **Шиенелісуі**  | **Мұраттың үйленуі**Өмір болған соң талай оқиғалар өткелінде бұлтарыс – қалтарыс та көп болады. Нағыз дос осындай кезеңдерде білінеді. Тар жол, тайғақ кешуде сүрінбей өткендер ғана адамгершілігі мықты жандар достық қасиетін сақтай алады. Ақын поэмасындағы кейіпкерлер қатал сындардан сүрінбей өтіп, өмірдің оңды қағидасын жалғастырушылар болады. Ақын поэмалардағы кейіпкерлер осындай жандар.Шынында да поэманың оқиғалық бітімінде қиыннан қиысқан қисынды іс-әрекеттерге толы кейіпкерлердің өмірі десекте болғандай, талай тылсым дүниелер оқушының көз алдынан өтеді. Екі достың ғашық болған Танакөзі ол бір махаббаттың мөлдірі, сүйіспеншіліктің сусыны, алғашқы екеуі бірдей гүл ұсынғанда Мұраттың бойынан қызғаныш оты шарпып өтсе де, ес тоқтатып сезімді ақылға жеңдіреді. Танакөзді өзі ішінен қимас, силас досына ұйғарады. Өзі Зеркүлге үйленеді. | Зергүл –жанарында жаңа оянған өжеттіктің нұры бар.,Бір жігіттке ғашық болған екен,ол жігітпен жолығуға тыйым сапты анасы,ана сөзін жыға алмапты ұяң қыз ғой шамасы.Қоңыр күз,өткел бермес ашулы Ақсу өзені.Тойбастар жыры.Мұрат жанарындағы жас.,өз басының бақытынан биік тұрған көзсіз достық.Сенімнің жеңіс алып келуі-автордың студент атануы |
| **Шарықтау шегі**  | Ауылдан келген Қоғамбай хабары«Даудың басы Даурабайдың көк сиыры» дегендей, Мұраттың апатқа ұшырауы, жас жұбайлардың өмір сынына түсіп, сондағы кешкен күйлері өзгеше еді. Екі аяғынан айрылған Мұраттың мүсәпір хал үстінде Зеркүл оны тастап кетеді.  | Бақытсыздық-Мұраттың трактор астында қалып қоюы.Ана қазасы. |
| **Шешімі**  | Танакөз бен Мұрат Өзінің өмірлік шешімін жасамаған Танакөз достық сезіммен адамгершілік қасиетпен жол бастап Мұратқа келеді. Оныментабысады. Міне, осындаақынныңпозициясыайқынкөрінеді: | Мен сен үшін өмірімді қия алам ,асыл досымПенделіктен биік ұлы достық  |

**«Ғашықтық ғаламаты» балладасының туу тарихы (естелік)**

-Менiң Қалекеш Қарағұлов деген құрылысшы досым болды. Брежнев­тiң шатып-бұтып, тiлiн бұрап сөй­легенiн, Роза Бағланованың қазақша, орысша араластырып ардың-күрдiң әңгiме қозғайтынын, Брежневке арнап 73 рет қол шапалақталған 3 мың адамдық Ленин сарайындағы кештi ашардағы Қонаевтың Бас хатшыға арнаған құттықтау сөзiн және менiң қолымды жөндi-жөнсiз қайта-қайта сермеп өлең оқитынымды салғанда, тыңдарман жұрт күлкiден жарылып кете жаздайтын Поэзия жанкүйерлерiнiң едәуiр бөлiгiн жатқа айтатын менiң “Ғашықтық ғаламаты” атты Естай мен Қорланның қасiреттi махаббатын жырлайтын шағын поэманың оқиғасын да мен тұңғыш рет сол Қалекеш пен Қорланның аузынан естiп, поэзияға айналдырып едiм...**Мысалы, «Танакөздің» сюжетін қайдан алдыңыз?**
     **Мұхтар ШАХАНОВ:** Өмірден алынған, достарыммен арада болған жағдайдан алынған. «Танакөз» лирикалық толғамға құрылған. Оны алты күнде жаздым. Шерхан Мұртазаның азаматтығы, газетке беріп жіберді. Аяғы әлі жазылған жоқ еді. Соңын таңертең кетіп бара жатып, Орталық Комитеттің алдында отырып жаздым. Сөйтіп, ойда-жоқта шығарма туып қалатын.»( «Мәдениет»телеарнасының «Кітапхана» бағдарламасына берген сұхбатынан)

**ҮІІ. Салыстыру әдісі.**

|  |  |  |
| --- | --- | --- |
| **«Танакөз» поэмасы** | **Ортақ** | **«Ғашықтық ғаламаты»** |
| Поэма(орта көлемді ,эпикалық шығарма) | Махаббат | Баллада(оқиғалы өлең) |
| Достық,адамгершілік,адалдық,Ана махаббаты,әкелер достығы,балалық кез. | адамгершілік | Өнер |
| Танакөз,Мұрат | ерлік | Естай,Қорлан (тарихта болған) |
| Ғашықтар қосылады. | бақытты | қосылмайды |

**ҮІІІ. Достық туралы қандай мақал-мәтел білесіздер. Достық тақырыбында, махаббат тақырыбында тағы да қандай шығармалар немесе өлеңдер бар?**

**ІХ. Сабақты бекіту**

«Мұхтар кім?» ассоциация тәсілімен шеңбер бойына ақынға өз сипаттамаларын жазып шығады.

**Қорытынды бөлім.** Сезім мен сенім Эвересінің құзар шыңына ілуде ғана бір адамның көтерілетіні сияқты Адам Ата мен Хауа Анадан бастап бірде қуантып, бірде жылатып, бірде үміттендіріп, бірде түңілтіп келе жатқан махаббат атты құдіретті күшке ешкім ұстаздық ете алмаса керек**. «Достық жоғалған жерде – қоғам, махаббат жоғалған жерде ұрпақ азады», – депті Мұхаммед пайғамбар. Ұлағатты пікір!**. Міне,санаулы айлардан соң өз кемелеріңді өмір-теңіздің асау толқындарына қарсы салып, жаңа өмірге қадам басасыңдар..Армандарың орындалсын,достықққа адал , сезімдеріңізге сызат түспесін,-Жинасаң да әлемнің бар алтынын,Адамдығың көрсетпесе жарқылын, Қоршар сені салқын шаттық, салқын үн.
Ешкім рух байлығынан бөлініп, Шын бақытқа жеткен емес, жарқыным-деп айтылғандай рухани бай болуға шақырамын.

**Сергіту сәті**. Мұхар Шахановтың сөзіне жазылған әндері де жетерлік. Оның бірнешеуін қазірде эстрада әншілері сахна төрінде орындап жүр. Мысалы: «Өмір-өзен», «Ақ бантик», «Әке туралы жыр», «Жас жұбайлар жыры» .

Хормен М.Шахановтың сөзіне жазылған Ш.Қалдаяқовтың «Ақ бантик» әнін орындаймыз.

Тест сұрақтары:

1. **М.Шахановтың алғашқы өлеңі**: А)Құдіретті төрт ана В)+Сырдария С) Гүл дәурен

**2) «Құз басындағы аңшының зары» атты эссе кітабын қай ақынмен бірлесіп жазды**: А)Т.Айбергенов В) О.Сүлейменов С) +Ш.Айтматов

**3) ҚР Халық жазушысы атағын қай жылы алды**: А) +1996ж. В)1995 ж. С)2002ж.

 **4) 1966 ж.жарияланған тұңғыш өлеңдер жинағы**:

 А) Сенім патшалығы В) Балладалар С) Бақыт

 **5) Мәтінін де,әнін де өзі жазған әні**: А) Отырар В) +Туған күн кешінде С) Ай туып келеді

**ХІ. Студенттерді сабаққа деген белсенділігін бағалау**.

Үй тапсырмасына: Екі шығарманың мазмұнын толық біліп келу.